Document ID: /roh_data/filtered/fineweb-2-filterrobots_roh.jsonl.gz/11381

A Trun è mort dumengia saira in um da 25 onns entras in sajet d'ina buis. Quai durant ina festa da natalezi, scriva la Polizia chantunala dal Grischun.
La polizia suppona ch'i saja stà in accident. In tiradur da sport da 30 onns haja preschentà als osps da la festa sia arma. Tenor emprimas retschertgas è in sajet mitschà dal carabiner ed ha tutgà l'um da 25 onns vi dal chau. Malgrà reanimaziun è el mort al lieu.
Il possessur da l'arma è vegnì arrestà provisoricamain – ensemen cun la procura publica vegn l'accident supponì intercurì.